Мамлекеттик атайын табигый коруктар

Мамлекеттик атайын табигый коруктар – жаратылыш комплекстерин же алардын компоненттерин сактоо же калыбына келтирүү жана экологиялык теңдештикти кармоо үчүн өзгөчө мааниси бар аймак (акватория). КР мыйзамдары боюнча М. а. т. к-ды түзүү негизги жер пайдалануучудан тийешелүү жер участкасын (суу объектисин) алып коюуга алып келбейт. Жер пайдалануучулар чарбалык иштерди жүргүзүүдө М. а. т. к-дын тартибин сактоого милдеттүү. 

Максаттык арналышы боюнча М. а. т. к. төмөнкүлөргө бөлүнөт: комплекстүү, зоологиялык, ботаникалык, токой жана гидрогеологиялык. М. а. т. к. КР Өкмөтү жана облраймамадминистрациялар тарабынан түзүлөт жана тийешелүү түрдө (10 жана андан көп жылдык мөөнөткө түзүлүүчү) республикалык жана (5 жылга чейинки мөөнөткө түзүлүүчү) жергиликтүү маанидеги болуп бөлүнөт.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр